ai4bharat/Pralekha huggingface dataset:
நிதி அமைச்சகம்
வளர்ச்சியின் புதிய பரிமானங்களை அறிவித்தார் நிதியமைச்சர் சுயச்சார்புமிக்க இந்தியாவிற்கு வழிவகுக்கும் எட்டு துறைகளில் கட்டமைப்பு சீர்திருத்தம்
பிரதமர் திரு. நரேந்திர மோடி கடந்த மே 12 ம் தேதி அன்று இந்தியாவின் ஒட்டுமொத்த உள்நாட்டு உற்பத்தியில் 10 சதவீதத்திற்கு இணையான வகையில் ரூ. 20 லட்சம் கோடிக்கான சிறப்பு பொருளாதார தொகுப்புத் திட்டத்தை அறிவித்தார். அதில் பொருளாதாரம், உள்கட்டமைப்பு, செயல்முறை, உயிர்த்துடிப்புள்ள மக்கள், தேவை ஆகியவையே சுயச்சார்புமிக்க இந்தியாவின் ஐந்து தூண்கள் என்றும் அவர் வகைப்படுத்தினார்.
மத்திய நிதி மற்றும் பெருநிறுவன விவகாரங்கள் ஆகிய துறைகளின் அமைச்சர் திருமதி நிர்மலா சீதாராமன் தனது தொடக்கவுரையில் கட்டமைப்பிற்கான சீர்திருத்தங்கள் தான் இன்றைய செய்தியாளர் கூட்டத்தின் கவனத்திற்குரிய விஷயமாக அமைகிறது என்று குறிப்பிட்டார். அரசின் கொள்கைகளை மக்கள் எளிதாக உணர்ந்து கொள்ளவும், அந்தத் துறை எதைக் கொடுக்க முடியும் என்பதைத் தெரிந்து கொள்ளவும், அதன் செயல்பாடுகளில் பங்கேற்கவும், வெளிப்படைத் தன்மையைக் கொண்டு வரவும் பல துறைகளிலும் கொள்கைகளை எளிமைப்படுத்த வேண்டிய தேவை உள்ளது என அவர் குறிப்பிட்டார். இந்தத் துறைகளில் உள்ள நெரிசல்களை குறைத்து விட்டோமெனில், அத்துறை மேலும் வளர்ச்சி பெறுவதற்காக ஊக்கத்தை நம்மால் தர முடியும் என்றும் நிதியமைச்சர் மேலும் கூறினார்.
சுயச்சார்புமிக்க இந்தியாவை நோக்கிய ஒரு முயற்சியாக முதலீட்டை மிக வேகமாக உள்ளிழுப்பதற்கான கொள்கை ரீதியான கீழ்க்கண்ட சீர்திருத்தங்களையும் நிதியமைச்சர் அறிவித்தார்:
அ. அதிகாரம் பெற்ற செயலாளர்களின் குழுவின் மூலம் முதலீட்டிற்கான அனுமதியை வழங்குவதில் விரைவு நடவடிக்கை மேற்கொள்ளப்படும்.
ஆ. முதலீடு செய்யத்தக்க திட்டங்கள் குறித்த பட்டியலை தயாரிக்கவும், முதலீட்டாளர்களுடன் மத்திய மாநில அரசுகளுடனான ஒருங்கிணைப்பை உருவாக்கவும் ஒவ்வொரு அமைச்சகத்திலும் திட்ட மேம்பாட்டுப் பிரிவு ஒன்று உருவாக்கப்படும்.
இ. புதிய முதலீடுகளுக்காக தங்களுக்கிடையே போட்டியிடுவதற்காக முதலீடுகளை கவர்ந்திழுப்பதில் திறமை வாய்ந்த மாநிலங்களின் தரவாரியான பட்டியல் உருவாக்கப்படும்.
ஈ. சூரிய ஒளி மூலமாக மின்சார உற்பத்திக்கான ஒளி மின்னழுத்த பலகைகளை உற்பத்தி செய்வது, முன்னேறிய செல் பேட்டரி சேமிப்புக் கலன்கள் போன்ற துறைகளில் புதிய முதன்மைத் துறைகளை வளர்த்தெடுப்பதற்கென ஊக்கத்தொகை திட்டங்கள் உருவாக்கப்படும்.
இதர முக்கிய அம்சங்கள்
நிலக்கரி துறையில் வணிக ரீதியான சுரங்க நடவடிக்கைகள் அறிமுகப்படுத்தப்படும்
நிலக்கரி துறையில் பல்வேறு வகையான வாய்ப்புகள் உருவாக்கப்படும்
நிலக்கரி துறையில் தாராளமய ஏற்பாடுகள்
கனிமத் துறையில் தனியார் முதலீடுகளை அதிகரிப்பது மற்றும் கொள்கை ரீதியான சீர்திருத்தங்கள்
ராணுவ உற்பத்தியில் சுயச் சார்புத் தன்மையை அதிகரிப்பது
ராணுவ தளவாட உற்பத்தியில் கொள்கை ரீதியான சீர்திருத்தங்கள்
வான் வழி போக்குவரத்து துறையில் வான்வழி மேலாண்மையை மேலும் சிறப்பாக செயல் படுத்துவது
தனியார்-பொதுத்துறை கூட்டு மூலம் மேலும் அதிகமான உலகத் தரம் வாய்ந்த விமான நிலையங்களை உருவாக்குவது
விமான பராமரிப்பு, பழுதுபார்த்தல், மறுசீரமைத்தல் ஆகிய துறைகளில் உலகளாவிய மையமாக இந்தியாவை மாற்றியமைத்தல்
எரிசக்தித் துறையில் கட்டணக் கொள்கையில் சீர்திருத்தங்கள்; துணைநிலை மாநிலங்களில் மின்வழங்கல் பிரிவுகளை தனியார்மயமாக்குதல்
சமூகத்துறையில் திருத்தியமைக்கப்பட்ட நம்பகத்தன்மைக்கான இடைவெளியை நிரப்புவதற்கான நிதித் திட்டத்தின் மூலம் தனியார் துறை முதலீட்டிற்கு ஊக்கமளிப்பது
விண்வெளி நடவடிக்கைகள் தனியார் பங்கேற்பிற்கு ஊக்கம் தருவது
அணுசக்தி துறையில் சீர்திருத்தங்களை மேற்கொள்வது
(
பாதுகாப்பு அமைச்சகம்
அடுத்த தலைமுறை ஆகாஷ் ஏவுகணை வெற்றிகரமாக சோதனை செய்யப்பட்டது
2021 ஜனவரி 25 அன்று ஒடிசா கடற்கரைக்கு அருகில் இருக்கும் ஒருங்கிணைந்த சோதனை தளத்தில் இருந்து அடுத்த தலைமுறை ஆகாஷ் ஏவுகணையை பாதுகாப்பு ஆராய்ச்சி மற்றும் மேம்பாட்டு நிறுவனம் வெற்றிகரமாக சோதனை செய்தது.
இந்திய விமானப் படையால் பயன்படுத்தப்படவிருக்கும் அடுத்த தலைமுறை ஏவுகணையான ஆகாஷ், சோதனையின் போது இலக்கை துல்லியமாக தாக்கியது. அனைத்து பரிசோதனைகளும் வெற்றிகரமாக நிறைவுற்றன.
வெற்றிகரமான சோதனையில் ஈடுபட்ட குழுவை பாதுகாப்பு அமைச்சர் திரு ராஜ்நாத் சிங் மற்றும் பாதுகாப்பு ஆராய்ச்சி மற்றும் மேம்பாட்டு துறையின் செயலாலரும், பாதுகாப்பு ஆராய்ச்சி மற்றும் மேம்பாட்டு நிறுவனத்தின் தலைவருமான டாக்டர் ஜி சதீஷ் ரெட்டி ஆகியோர் பாராட்டினர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே
காணவும்: https://pib.gov.in/PressReleasePage.aspx?PRID=1692258
பிரதமர் அலுவலகம்
முன்னாள் மத்திய அமைச்சர் சரத் யாதவ் மறைவுக்கு பிரதமர் இரங்கல்
முன்னாள் மத்திய அமைச்சர் திரு. சரத் யாதவ் மறைவுக்கு ஆழ்ந்த இரங்கலைத் தெரிவித்துள்ள பிரதமர் திரு.நரேந்திர மோடி, டாக்டர். லோகியாவின் கொள்கைகளால் பெரிதும் ஈர்க்கப்பட்டவர் சரத் யாதவ் என்று கூறியுள்ளார்.
இதுகுறித்து பிரதமர் தமது ட்விட்டர் பக்கத்தில் கூறியிருப்பதாவது,
திரு.சரத் யாதவின் மறைவால் வேதனை அடைந்தேன். தனது நீண்ட கால பொது வாழ்வில், அவர் எம்.பி. மற்றும் மத்திய அமைச்சராக தன்னை உயர்த்திக் கொண்டார். டாக்டர். லோகியாவின் கொள்கைகளால் அவர் பெரிதும் ஈர்க்கப்பட்டார். அவருடனான உரையாடல்கள் எனக்கு எப்போதும் உற்சாகத்தைத் தரும். அவரது குடும்பத்தினருக்கு இரங்கல் மற்றும் அனுதாபங்கள். ஓம் சாந்தி"
பாதுகாப்பு அமைச்சகம்
கிழக்கு கடற்படை கட்டுப்பாடு மையத்தி்ல சர்வதேச யோகா தினம் கொண்டாடப்பட்டது
கிழக்கு மற்றும் மேற்கு கடற்படை கட்டுப்பாடு மையங்களில் சர்வதே யோகா தினம் இன்று கொண்டாடப்பட்டது. இங்கு கடற்படை வீரர்கள், ராணுவ பொறியியல் சேவை பிரிவினர் மற்றும் அவர்களது குடும்பத்தினர் யோகா தின நிகழ்ச்சியில் இன்று பங்கேற்றனர்.
மேற்கு வங்கம் முதல் தமிழகம் வரை பரவியுள்ள கிழக்கு கடற்படை கட்டுப்பாடு மையத்தில் உள்ள அனைத்து கடற்படை பிரிவுகளும் யோகா நிகழ்ச்சிகளில் பங்கேற்றனர். அந்தந்த கடற்படை தளங்களில் ஆயுஷ் அமைச்சகத்தின் வழிகாட்டுதல் படி யோகா நிகழ்ச்சிகள் கொவிட் நெறிமுறைகளை பின்பற்றி நடத்தப்பட்டன. இதில் பல வகை ஆசனங்கள் மற்றும் மூச்சுப் பயிற்சிகள், தியானங்கள் மேற்கொள்ளப்பட்டன.
கிழக்கு கடற்படை கட்டுப்பாடு மையத்தின் கீழ் உள்ள போர்க்கப்பல்களில் யோகா நிகழ்ச்சிகள் நடந்தன.
மேற்கு கடற்படை கட்டுப்பாடு மையத்தில் யோகா தின நிகழ்ச்சிகள்:
மும்பையில் உள்ள மேற்கு கடற்படை கட்டுப்பாடு மையத்திலும் சர்வதேச யோகா தினம் கொண்டாடப்பட்டது.
கடற்படையினர் மனைவிகள் நலச் சங்கம் சார்பில் ஆன்லைன் யோகா நிகழ்ச்சிகள் நடத்தப்பட்டன. இதில் கடற்படையினர் மற்றும் அவர்களது குடும்பத்தினர் பங்கேற்றனர். இதில் பலவகை யோகாசனங்கள் செய்து காட்டப்பட்டன.
மேற்கு கடற்படை கட்டுப்பாட்டு மையத்தின் போர்க்கப்பல்களிலும் யோகா நிகழ்ச்சிகள் நடத்தப்பட்டன. இதில் கடற்படையினர் பங்கேற்றனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1729122
https://pib.gov.in/PressReleasePage.aspx?PRID=1729125
---
(Visitor Counter : 113
கப்பல் போக்குவரத்து அமைச்சகம்
தென்கொரியப் பயணத்தின் நான்காவது நாளில், கொரியா-இந்தியா உள்கட்டமைப்பு ஒத்துழைப்பு அமைப்பில் திரு நிதின் கட்கரி உரையாற்றினார்
இந்தியாவில் நெடுஞ்சாலை, கப்பல் மற்றும் நதி மேம்பாட்டுத் துறைகளில் ஒத்துழைக்குமாறு கொரியத் தொழில்நிறுவனங்களுக்கு அழைப்பு
கொரியாவில் பயணம் மேற்கொண்டுள்ள மத்திய சாலைப் போக்குவரத்து, நெடுஞ்சாலை மற்றும் கப்பல்துறை அமைச்சர் திரு நிதின் கட்கரி தமது பயணத்தின் நான்காவது நாளில் சியோலில் நடைபெற்ற கொரியா-இந்தியா உட்கட்டமைப்பு ஒத்துழைப்பு அமைப்பின் பிரதிநிதிகளிடையே உரையாற்றினார். இந்தக் கூட்டத்தில் இரு நாடுகளையும் சேர்ந்த உட்கட்டமைப்புத் தொழிலில் ஈடுபட்டுள்ள முக்கியப் பிரதிநிதிகள் கலந்துகொண்டு பரஸ்பர நலன் பயக்கும் விதத்தில் சிறப்பாகத் தொழிலை நடத்துவது பற்றிய கருத்துக்களைப் பரிமாறிக்கொண்டனர். நிகழ்ச்சியில் பேசிய திரு.கட்கரி, ரூ.1 லட்சம் கோடி முதலீட்டில், 12 விரைவுச் சாலைகளை அமைக்க இந்தியா திட்டமிட்டுள்ளதாகத் தெரிவித்தார். இது கொரியத் தொழில் நிறுவனங்களுக்கு மிகப்பெரிய வாய்ப்பு என்று குறிப்பிட்டார். இதேபோல இந்தியாவில் வணிகக் கப்பல் போக்குவரத்திற்குத் தேசிய நீர் வழிகளை மேம்படுத்துவது, கப்பல் கட்டும் தொழிலை மேம்படுத்தும் திட்டங்கள், மீன்வளத்துறை துறைமுகப் பிரிவு ஆகியவற்றில் முதலீட்டு வாய்ப்புக்கள் உருவாக்கப்படும் என்றும் அவர் தெரிவித்தார். இந்தியாவில் தொழில்தொடங்க முன்வரும் அனைத்து வெளிநாட்டுத் தொழில் நிறுவனங்களையும் வரவேற்க இந்திய அரசு தயாராக இருக்கிறது என்ற தகவலையும் திரு.கட்கரி வெளியிட்டார்.
கூடுதல் விவரங்களுக்கு www.pib.nic.in என்ற இணையதளத்தைப் பார்க்கவும்.
----
(Visitor Counter : 93
ஜல்சக்தி அமைச்சகம்
ஊரகப்பகுதிகளில் 11.49 கோடி வீடுகளுக்கு குடிநீர் குழாய் இணைப்பு வழங்கப்பட்டுள்ளது
2019-ம் ஆண்டு ஆகஸ்ட் மாதத்தில் ஜல்ஜீவன் இயக்கத்தை மத்திய அரசு தொடங்கியது. அனைத்து வீடுகளுக்கும் குழாய் மூலம் தூய்மையான குடிநீர் வழங்கும் நோக்கத்தில் இத்திட்டம் தொடங்கப்பட்டது. 2019 ஆகஸ்ட் மாதத்தில் நாடு முழுவதும் மொத்தம் 3 கோடியே 23 லட்சம் வீடுகளில் மட்டுமே குடிநீர் குழாய் இணைப்பு இருந்தது. மாநில அரசுகளுடன் இணைந்து ஜல்ஜீவன் இயக்கம் தீவிரமாக செயல்படுத்தப்பட்டதையடுத்து கடந்த மூன்றரை ஆண்டுகளில் கூடுதலாக 8 கோடியே 26 லட்சம் வீடுகளுக்கு குடிநீர் குழாய் இணைப்பு வழங்கப்பட்டுள்ளது. இதையடுத்து நாட்டில் உள்ள 19.43 கோடி கிராமப்புற வீடுகளில் இதுவரை 11.49 கோடி கிராமப்புற வீடுகளுக்கு குடிநீர் குழாய் இணைப்பு வழங்கப்பட்டுள்ளது.
தமிழ்நாட்டைப் பொறுத்தவரை 2019 ஆகஸ்ட் மாதத்தில் மொத்தம் உள்ள 1 கோடியே 25 லட்சம் கிராமப்புற வீடுகளில் 21 லட்சத்து 76 ஆயிரம் வீடுகளில் மட்டுமே குடிநீர் குழாய் இணைப்பு இருந்தது. தற்போது 56 லட்சத்து 83 ஆயிரம் கிராமப்புற வீடுகளில் குழநீர் குழாய் இணைப்பு உள்ளது. கோவா, குஜராத், ஹரியானா, பஞ்சாப், தெலங்கானா ஆகிய மாநிலங்கள் மற்றும் அந்தமான் நிகோபார், புதுச்சேரி, தாத்ரா நகர் ஹவேலி, டாமன் டையூ யூனியன் பிரதேசங்களில் 100 சதவீத குடிநீர் குழாய் இணைப்பு வழங்கப்பட்டுள்ளது.
இந்த தகவலை மக்களவையில் எழுத்துப்பூர்வமாக அளித்த பதிலில் மத்திய ஜல்சக்தித்துறை இணையமைச்சர் திரு பிரஹலாத் சிங் பட்டேல் தெரிவித்துள்ளார்.
குறு சிறு மற்றும் நடுத்தர தொழில் துறை அமைச்சகம்
சிறு, குறு, நடுத்தரத் தொழில் நிறுவனங்களுக்கு வர வேண்டிய நிலுவைத் தொகைகள் விரைவில் கிடைப்பதற்கு சிறு, குறு, நடுத்தரத் தொழில்கள் அமைச்சகம் இன்னும் அதிக நடவடிக்கைகளை எடுத்து வருகிறது
பல்வேறு துறைகளில் இருந்து சிறு, குறு மற்றும் நடுத்தரத் தொழில் நிறுவனங்களுக்கு வர வேண்டிய நிலுவைத் தொகைகள் விரைவில் கிடைப்பதை உறுதி செய்ய, சிறு, குறு, நடுத்தரத் தொழில்கள் அமைச்சகம் தற்போது இன்னும் அதிக நடவடிக்கைகளை எடுத்து வருகிறது.
சிறு, குறு மற்றும் நடுத்தரத் தொழில் நிறுவனங்களுக்கு செலுத்த வேண்டிய நிலுவைத் தொகைகளை முன்னுரிமை அடிப்படையில் விரைவில் வழங்குமாறு தனியார் நிறுவனங்களை அமைச்சகம் வலியுறுத்தியுள்ளது.
நாட்டில் உள்ள 500 பெருநிறுவனக் குழுமங்களுடன் இந்த விஷயத்தை அமைச்சகம் நேரடியாக எடுத்து சென்றுள்ளது. இந்த 500 நிறுவனங்களின் முதலாளிகள், தலைவர்கள், நிர்வாக இயக்குநர்கள் மற்றும் தலைமை அதிகாரிகள் ஆகியோருக்கும் இது தொடர்பாக மின்னஞ்சல்கள் அனுப்பப்பட்டுள்ளன.
சிறு, குறு மற்றும் நடுத்தரத் தொழில் நிறுவனங்கள் பெருநிறுவனங்களோடு தொழில் செய்வதாகவும், ஆனால் நிலுவைத் தொகைகளைப் பெறுவதில் தாமதம் ஏற்படுவதாகவும் தெரியவந்ததை அடுத்து இந்த நடவடிக்கையை சிறு, குறு, நடுத்தரத் தொழில்கள் அமைச்சகம் எடுத்துள்ளது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetail.aspx?PRID=1653944
நிதி அமைச்சகம்
அதிகரித்து வரும் கொரோனா பெருந்தொற்றினால் வரி சம்மந்தமான செயல்பாடுகளின் கால அவகாசத்தை நீட்டித்து மத்திய அரசு உத்தரவு
நாடு முழுவதும் கொவிட்-19 பெருந்தொற்றின் அதிகரிப்பால் ஏராளமான மக்கள் பாதிக்கப்பட்டுள்ள நிலையில், வரி செலுத்துவோர், வரி ஆலோசகர்கள் மற்றும் இதர பங்குதாரர்களின் கோரிக்கையை ஏற்று, நேரடி வரி - விவாதங்களில் இருந்து விடுபட்டு நம்பிக்கையூட்டுதல் சட்டம் 2020 இன் கீழ் பல்வேறு அறிவிக்கைகளின் வாயிலாக முன்னதாக 2021 ஏப்ரல் 30 வரை நீட்டிக்கப்பட்டிருந்த கால அவகாசத்தை அரசு இன்று மேலும் நீட்டித்துள்ளது.
வரிவிதிப்பு மற்றும் பிற சட்டங்கள் 2020-இன் கீழ் கீழ்க்காணும் செயல்களுக்கு முன்னதாக 2021 ஏப்ரல் 30 வரை நீட்டிக்கப்பட்டிருந்த கால அவகாசத்தை ஜூன் 30 வரை மத்திய அரசு நீட்டித்துள்ளது.
- வருமான வரி சட்டம் 1961 இன் கீழ் மதிப்பீடு அல்லது மறுமதிப்பீட்டிற்கான எந்த ஒரு உத்தரவையும் நிறைவேற்றுவதற்கான கால அவகாசம், பிரிவு 153 அல்லது பிரிவு 153 பி இன் கீழ் வழங்கப்படும் கால அவகாசம்
- சட்டப்பிரிவு 144 சி இன் துணைப் பிரிவு  இன் கீழ் பூசல்கள் தீர்வு குழுவின் வழிகாட்டுதலின் படி ஓர் உத்தரவை நிறைவேற்றுவதற்கான கால அவகாசம்
- வருமான மதிப்பீட்டில் இடம்பெறாத மதிப்பீட்டை மீண்டும் மதிப்பீடு செய்வதற்கு சட்டப் பிரிவின் கீழ் அறிவிக்கை வெளியிடுவதற்கான கால அவகாசம்
- நிதிச் சட்டம் 2016-இன் பிரிவு 168-இன் துணைப்பிரிவு  இன் கீழ் சமப்படுத்தல் வரி செயலாக்கத்தை அறிவிப்பதற்கான கால அவகாசம்
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1713723
-------
(Visitor Counter : 181
ரசாயனம் மற்றும் உரங்கள் அமைச்சகம்
குஜராத் மாநில உரங்கள் மற்றும் ரசாயனங்கள் நிறுவனம் தயாரித்த கால்சியம் நைட்ரேட் & போரோனேட்டட் கால்சியம் நைட்ரேட் என்ற உள்ளூர் வகை உரத்தை திரு.மாண்டவியா தொடங்கி வைத்தார்
குஜராத் மாநில உரங்கள் மற்றும் ரசாயனங்கள் இந்தியா லிமிடெட் நிறுவனம் தயாரித்த கால்சியம் நைட்ரேட் & போரோனேட்டட் கால்சியம் நைட்ரேட் என்ற உள்ளூர் வகை உரத்தை மத்திய ரசாயனங்கள் மற்றும் உரங்களுக்கான அமைச்சர் மற்றும் கப்பல் போக்குவரத்துறை இணையமைச்சர் திரு. மன்சுக் மாண்டவியா காணொலி காட்சி மூலம் தொடங்கி வைத்தார்.
கால்சியம் நைட்ரேட் & போரோனேட்டட் கால்சியம் நைட்ரேட் முதன் முறையாக இந்தியாவில் தயாரிக்கப்படுகிறது. இதுவரை நமக்குத் தேவையான இந்த உரம் வெளிநாடுகளில் இருந்து இறக்குமதி செய்யப்பட்டது. இந்த நிகழ்வில் பேசிய திரு. மாண்டவியா, “பிரதமர் திரு. நரேந்திர மோடி விடுத்த அழைப்பை செயல்படுத்தும் வகையில், ஆத்மநிர்பார் பாரத் மற்றும் ஆத்மநிர்பார் கிருஷி-யை நோக்கி உர நிறுவனம் இந்த தீர்க்கமான நடவடிக்கையை எடுத்துள்ளது,” என்றார்.
குஜராத்தின் பாவ்நகர் மற்றும் இமாசலப் பிரதேசத்தின் சோலானில் இருந்து முதன் முறையாக இந்த இரண்டு பொருட்களை சில்லறை சந்தையில் குஜராத் மாநில உரங்கள் மற்றும் ரசாயனங்கள் இந்தியா லிமிடெட்  நிறுவனம் தொடங்கி இருக்கிறது. ஆண்டுக்கு 10,000 மெட்ரிக் டன்கள் என்ற கொள்ளவில் இந்த இரண்டு பொருட்களிலும் ஜிஎஸ்எஃப்சி மொத்த உற்பத்தியை இப்போது தொடங்கி உள்ளது. மூன்று மாதத்துக்குள் ஆண்டுக்கு 15000 மெட்ரிக் டன் அளவுக்கு உற்பத்தி அதிகரிக்கும் என்று எதிர்பார்க்கப்படுகிறது. 9 முதல் 12 மாதங்களுக்குள் 30,000 மெட்ரிக் டன்னாக உற்பத்தியை அதிகரிக்க ஜிஎஸ்எஃப்சி திட்டமிட்டிருப்பதாக மத்திய அமைச்சர் கூறினார்.
இந்த இணையவழி தொடக்க நிகழ்வில் நாடு முழுவதும் உள்ள ஜிஎஸ்எஃப்சி மண்டல அலுவலகங்களும் பங்கேற்றன.
மேலும் விவரங்களுக்கு இந்த ஆங்கில செய்தியை பார்க்கவும்;
https://pib.gov.in/PressReleasePage.aspx?PRID=1662969
-----
(Visitor Counter : 195
சுகாதாரம் மற்றும் குடும்ப நலத்துறை அமைச்சகம்
சுற்றுச் சூழல் மாசில் இருந்து பாதுகாக்க பொதுமக்களுக்கு மத்திய சுகாதார அமைச்சகம் வெளியிட்டுள்ள ஆலோசனை
புது தில்லியில் அதிக காற்று மாசு இருப்பதையொட்டி மத்திய சுகாதார அமைச்சகம் மக்கள் தங்களைப் பாதுகாத்துக் கொள்ள சில முக்கிய ஆலோசனைகள் வெளியிட்டுள்ளது. அவை :-
- சுவாச சிரமம் உடையவர்கள் வீட்டிலே இருங்கள் மற்றும் முடிந்தவரை குழந்தைகளை வீட்டில் இருந்து வெளியே வராதபடி பார்த்துக் கொள்ளுங்கள்.
- சுவாச விகிதத்தை அதிகப்படுத்தகூடிய காலை நடை பயிற்சி அல்லது கடுமையான வெளிப்புற நடவடிக்கைகளை தவிர்த்துவிடுங்கள்
- தண்ணீர் மற்றும் திரவ பானங்கள் நிறைய குடிக்கவும்
- புகை பிடித்தலை தவிர்க்கவும்.
- முடிந்தவரை வாசனை திரவியப் மற்றும் அறை சுத்தப்படுத்திகளை தவிருங்கள்
- புகை அல்லது அதிகமான தூசி உள்ள பகுதிகளை தவிர்க்கவும்.
- இதய நோய்கள் அல்லது நாள்பட்ட சுவாச நோய் அல்லது ஆஸ்துமா பிரச்சனைகள் உள்ளவர்கள் மருத்துவர்கள் அறிவுறித்திய மருந்துகளை கட்டாயமாக பின்பற்றுங்கள்
- சுவாச சிரமம், சுவாச விகிதம் அதிகரித்தல், படபடப்பு அல்லது கடுமையான இருமல் மற்றும்/அல்லது அதிக தும்மல் பிரச்சனைகள் இருந்தால் உடனடியாக மருத்துவ உதவியை அணுகவும்.
குடியரசுத் தலைவர் செயலகம்
நான்கு நாடுகளின் தூதர்கள் தங்களின் நியமனச் சான்றுகளை இந்தியக் குடியரசுத் தலைவரிடம் அளித்தனர்
குடியரசுத் தலைவர் மாளிகையில் இன்று  நடைபெற்ற நிகழ்ச்சியில் இந்தியக் குடியரசுத் தலைவர் திரு ராம்நாத் கோவிந்திடம் பஹ்ரைன், லெபனான், அர்ஜென்டினா மற்றும் ஈராக் ஆகிய நாடுகளின் தூதர்கள் தங்களின் நியமனச் சான்றுகளை வழங்கினர்.
தங்களின் நியமனச் சான்றுகளை அளித்த தூதர்களின் விவரம் வருமாறு:
- பஹ்ரைன் நாட்டு தூதர் திரு. அப்துல் ரஹ்மான் முகமது அஹ்மத் அல் கவுத்
- லெபனான் நாட்டு தூதர் திரு. ராபி நார்ஷ்
- அர்ஜென்டினா நாட்டு தூதர் திரு. டேனியல் சுபூரு
- ஈராக் நாட்டு தூதர் டாக்டர். ஃபாலாஹ் அப்துல்ஹசன் அப்துல்சாடா
புதிய மற்றும் புதுப்பிக்கத்தக்க எரிசக்தி அமைச்சகம்
காற்றாலை சக்தியைப் பயன்படுத்தும் சாத்தியக் கூறுகள் பற்றிய ஒத்துழைப்பு உடன்படிக்கையில் டென்மார்க்குடன் புதிய மற்றும் புதுப்பிக்கத்தக்க எரிசக்தி அமைச்சகம் கையெழுத்திட்டுள்ளது
காற்றாலை சக்தியைப் பயன்படுத்தும் சாத்தியக் கூறுகள் பற்றிய ஒத்துழைப்பு உடன்படிக்கையில் டென்மார்க்குடன் புதிய மற்றும் புதுப்பிக்கத்தக்க எரிசக்தி அமைச்சகம் 06.03.2019 அன்று கையெழுத்திட்டுள்ளது.
கடலோரக் காற்றாலைத் திட்ட மேலாண்மைக்கான தொழில்நுட்ப திறன் மேம்பாடு, கடல் மற்றும் கரைப்பகுதிகளில் உயர் செயல்திறன் மிக்க காற்றாலைத் தொழில் நிலைத்தன்மையை உருவாக்க நடவடிக்கைகள் உயர்தர காற்று டர்பைன்கள், உதிரிப்பாகங்கள் ஆகியவற்றை உறுதி செய்யும் நடவடிக்கைகள், கரைப்பகுதி காற்றுசக்திக்கான முன்னறிவிப்புகள் உள்ளிட்டவற்றை செயல்படுத்த இந்த உடன்படிக்கை வகை செய்கிறது.
குஜராத் மாநிலம் உட்பட நாட்டில் காற்றாலை எரிசக்தியை மேம்படுத்த மத்திய அரசு பல்வேறு நடவடிக்கைகளை எடுத்துள்ளது. அதன் ஒரு பகுதியாக இந்த ஒப்பந்தத்தின் செயல்பாடு இருக்கும்.
மத்திய மின்சாரம், புதிய மற்றும் புதுப்பிக்கத்தக்க எரிசக்தித்துறை அமைச்சர் திரு ஆர் கே சிங் மாநிலங்களவையில் எழுத்து மூலம் அளித்த பதிலில் இதனைத் தெரிவித்துள்ளார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
மோட்டார் வாகன ஆவணங்களின் செல்லுபடியாகும் காலம் செப்டம்பர் 30, 2020 வரை நீட்டிக்கப்பட்டது.
மோட்டார் வாகனங்களின் சாலை ஆவணங்கள் செல்லுபடியாகும் தேதியை இந்த ஆண்டு செப்டம்பர் வரை நீட்டிப்பதாக மத்திய சாலைப் போக்குவரத்து மற்றும் நெடுஞ்சாலை மற்றும் MSME அமைச்சர் திரு நிதின் கட்கரி இன்று அறிவித்துள்ளார். அதன்படி, சாலைப் போக்குவரத்து மற்றும் நெடுஞ்சாலை அமைச்சகம் அனைத்து மாநிலங்களுக்கும் யூனியன் பிரதேசங்களுக்கும் ஒரு ஆலோசனையை வெளியிட்டுள்ளது.
முன்னதாக, 2020ஆம் ஆண்டு மார்ச் 30ஆம் தேதி அனைத்து மாநிலங்களுக்கும், யூனியன் பிரதேசங்களுக்கும் சாலைப் போக்குவரத்து மற்றும் நெடுஞ்சாலை அமைச்சகம் ஒரு ஆலோசனையை வழங்கியிருந்தது, அதில் உடற்தகுதி, அனுமதி , ஓட்டுநர் உரிமம், பதிவு செய்தல் அல்லது செல்லுபடிக் காலம் நீட்டிப்பு செய்ய முடியாத வாகனத்தின் சம்பந்தப்பட்ட அனைத்து ஆவணமும் செல்லுபடியாகும் என்று அறிவுறுத்தப்பட்டது. மேலும் ஊரடங்கு காரணமாக மற்றும் பிப்ரவரி 1, 2020 முதல் மே 31, 2020 வரை உள்ள காலகட்டத்தில் காலாவதியான ஆவணங்கள், அமலாக்க நோக்கங்களுக்காக மே 31 2020 வரை செல்லுபடியாவதாக கருதப்படலாம் என்றும் அமலாக்க அதிகாரிகள் அத்தகைய ஆவணங்களை ஜூன் 30, 2020 வரை செல்லுபடியாகும் என்று கணக்கில் கொள்ளலாம் என்று கூறப்பட்டுள்ளது.
இருப்பினும், கோவிட் - 19ஐத் தடுப்பதற்கான நிலைமையைக் கருத்தில் கொண்டும், மேலும் பெறப்பட்ட கோரிக்கைகளின் படியும், அமலாக்க நோக்கங்களுக்காக ஆவணங்கள் செல்லுபடியாகும் கால நீட்டிப்பை செப்டம்பர் 30 ஆம் தேதி வரை நீட்டிக்க ஆலோசனை வழங்குமாறு திரு. கட்கரி தனது அமைச்சகத்திற்கு உத்தரவிட்டார்.
பிரதமர் அலுவலகம்
திரிபுரா அரசின் காகிதப் பயன்பாடு இல்லாத முடிவுக்கு பிரதமர் பாராட்டு
திரிபுரா அரசின் காகிதப் பயன்பாடு இல்லாத முடிவுக்கு பிரதமர் திரு நரேந்திர மோடி பாராட்டு தெரிவித்துள்ளார்.
திரிபுரா முதலமைச்சர் பேராசிரியர்  மாணிக் சஹாவின் ட்விட்டர் பதிவுக்கு ட்விட்டரில் பிரதமர் கூறியிருப்பதாவது:
“தொழில்நுட்பத்தை பயன்படுத்துவதற்காக திரிபுரா மேற்கொண்டுவரும் முயற்சிகளும், குடிமக்களின் வாழ்க்கை முறையில் நேர்மறையான மாற்றத்தைக் கொண்டுவருதை காண்பதும் சிறந்த ஒன்றாகும்.”
ரசாயனம் மற்றும் உரங்கள் அமைச்சகம்
ரசாயனங்கள் மற்றும் பெட்ரோ கெமிக்கல்ஸ் துறையின் செயலாளராக ஆர்.கே. சதுர்வேதி பொறுப்பேற்பு.
மத்தியப் பிரதேச மாநிலத்தைச் சேர்ந்த, 1987ஆம் ஆண்டு ஐ.ஏ.எஸ். பிரிவைச் சேர்ந்த திரு ஆர்.கே. சதுர்வேதி, மத்திய அரசின் ரசாயனங்கள் மற்றும் உரங்கள் துறை அமைச்சகத்தின் கீழ் செயல்படும், ரசாயனங்கள் மற்றும் பெட்ரோ கெமிக்கல்ஸ் துறையின் செயலாளராக இன்று பொறுப்பேற்றுக் கொண்டார். இதற்கு முன்பு அவர் கலாச்சார அமைச்சகத்தில் கூடுதல் செயலர் மற்றும் நிதி ஆலோசகராகp பணியாற்றி வந்தார். மத்திய கல்வி வாரியத் தலைவராகவும், தேசிய தொழில் திறன் மேம்பாட்டு ஆணையத்தின்  தலைமை இயக்குநராகவும் இவர் இருந்துள்ளார்.
இதுவரை அப் பதவியில் இருந்த திரு பி. ராகவேந்திர ராவ், 2020 மே 31 ஆம் தேதி பணி ஓய்வு பெற்றதை அடுத்து, திரு சதுர்வேதி நியமிக்கப் பட்டுள்ளார்.
(Visitor Counter : 215
வணிகம் மற்றும் தொழில்துறை அமைச்சகம்
மத்திய வர்த்தகம், தொழில்துறை, நுகர்வோர் விவகாரம், உணவு மற்றும் பொது விநியோகம், ஜவுளித்துறை அமைச்சர் திரு பியூஷ் கோயல் தலைமையில் மும்பையில் உள்ள இந்திய நுழைவு வாயிலில் 9-வது சர்வதேச யோகா தினம் கொண்டாடப்பட்டது
மத்திய வர்த்தகம், தொழில்துறை, நுகர்வோர் விவகாரம், உணவு மற்றும் பொது விநியோகம், ஜவுளித்துறை அமைச்சர் திரு பியூஷ் கோயல் தலைமையில் மும்பையில் உள்ள இந்திய நுழைவு வாயிலில் 9-வது சர்வதேச யோகா தினம் கொண்டாடப்பட்டது.
இந்நிகழ்ச்சியில் பேசிய திரு பியூஷ் கோயல், ஐ.நா. தலைமையகத்தில் நடைபெறும் சர்வதேச யோகா தின நிகழ்ச்சிக்கு பிரதமர் திரு நரேந்திர மோடி தலைமை தாங்குவது நமது நாட்டுக்கு பெருமை என்று கூறினார். சர்வதேச யோகா தினவாழ்த்துக்களை அனைவருக்கும் தெரிவித்த திரு கோயல், நீண்ட மற்றும் ஆரோக்கிய வாழ்க்கைக்கு யோகா பயிற்சி மேற்கொள்ளுமாறு ஊக்கப்படுத்தினார்.
-----
SM/IR/KPG/KRS
(Visitor Counter : 51
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
குடிமைப் பணிகள் தேர்வுக்கான வயது வரம்பு
குடிமைப் பணிகள் தேர்வுக்கான வயது வரம்பு 1.8.2018 அன்றைய தேதியில் 32 வயதாக நிர்ணயிக்கப்பட்டுள்ளது. இந்த வயது வரம்பு இடஒதுக்கீடு பிரிவைச் சேர்ந்தவர்களுக்கு தளர்த்தப்படும்.
மத்திய பணியாளர் தேர்வாணையம் / ஊழியர்கள் தேர்வாணையம் ஆகியவற்றின் பகுதிகளாக நடத்தப்படும் போட்டித் தேர்வுகளுக்கு வயது வரம்பை நிர்ணயிக்கும் ஊழியர் நலன் மற்றும் பயிற்சித் துறையால் வெளியிடப்பட்டுள்ள வழிகாட்டு நெறிமுறைகள் படி குடிமைப்பணிகள் தேர்வுக்கு வயது வரம்பு முடிவு செய்யப்பட்டுள்ளது.
இந்த விதி அனைத்து விண்ணப்பதாரர்களுக்கும் சமமாகப் பொருந்துவதாகும். எனவே, ஒருசிலருக்கு நியாயம் வழங்கப்படவில்லை என்ற கேள்வியே எழாது.
மத்திய பணியாளர் நலத்துறை இணையமைச்சர் டாக்டர் ஜிதேந்திர சிங் மாநிலங்களவையில் இன்று  எழுத்துமூலம் அளித்த பதிலில் இதனைத் தெரிவித்தார்.
எரிசக்தி அமைச்சகம்
ஆண்டு நிறைவு கண்ணோட்டம் 2020 - மின்துறை
மின்துறை அமைச்சகம் 2020ம் ஆண்டில் மேற்கொண்ட பணிகளின் முக்கிய அம்சங்கள்:83 புதிய துணை மின் நிலையங்கள் தொடக்கம், 224 துணை மின் நிலையங்கள் மேம்படுத்தப்பட்டன. பொது முடக்கத்துக்கு இடையிலும், 2020 ஏப்ரல் முதல் நவம்பர் வரை 27,261 டிரான்ஸ்பார்மர்கள் நிறுவப்பட்டன.ரூ.45,083 கோடி மதிப்பிலான கடன்கள் வழங்கப்பட்டன. பணப்புழக்கத்துக்காக மத்திய அரசு கடந்த மே மாதம் அறிவித்தபடி ரூ.1,18,508 கோடி அனுமதிக்கப்பட்டுள்ளது.இமாச்சலப் பிரதேசத்தில் 210 மெகாவாட் நீர் மின்சார திட்டத்துக்கு பொருளாதார விவகாரங்களுக்கான மத்திய அமைச்சரவை குழு ரூ.1810.56 கோடி அனுமதித்தது.தீன்தயாள் உபாத்யாய் கிராம ஜோதி திட்டம்: இத்திட்டம் ரூ.75,893 கோடி மதிப்பீட்டில் மேற்கொள்ளப்பட்டது. 33 மாநிலங்கள்/யூனியன் பிரதேசங்களில் ரூ.44,416 கோடி மதிப்பிலான திட்டங்கள் மேற்கொள்ள அனுமதி வழங்கப்பட்டுள்ளது. கூடுதல் கட்டமைப்புக்காக ரூ,14,270 கோடி கூடுதலாக ஒதுக்கீடு செய்யப்பட்டது.. ஒருங்கிணைந்த மின் மேம்பாட்டு திட்டம்  : இத்திட்டம் கடந்த 2014ம் ஆண்டு ரூ.32,612 கோடி மதிப்பில் தொடங்கப்பட்டது. நகரப்புறங்களில் மின் விநியோகம் மேம்படுத்தப்பட்டது.பசுமை எரிசக்திக்காக 45 மெகா வாட் சூரிய மின் சக்தி தகடுகள் அரசு கட்டிடங்கள் மற்றும் துணை மின் நிலையங்களில் பொருத்தப்பட்டது.1.15 லட்சம் ஸ்மார்ட் மின் மீட்டர்கள் பொருத்தப்பட்டன.பிரதமரின் சௌபாக்யா திட்டம்: இத்திட்டம் கிராமங்களில் உள்ள அனைத்து வீடுகளுக்கும் 2019ம் ஆண்டு மார்ச் மாதத்துக்குள் மின்சாரம் வழங்கும் இலக்குடன் கடந்த 2017ம் ஆண்டு தொடங்கப்பட்டது. சட்டீஸ்கர் தவிர அனைத்து வீடுகளுக்கும் மின்சாரம் வழங்கப்பட்டதாக சௌபாக்யா இணையதளத்தில் அனைத்து மாநிலங்களும் தெரிவித்துள்ளது. மாநிலங்கள் தெரிவித்தபடி 280.89 லட்சம் வீடுகளக்கு 11.10.2019 முதல் 30.11.2020 வரை சௌபாக்யா திட்டத்தின் கீழ் மின் இணைப்பு வழங்கப்பட்டுள்ளன. இத்திட்டத்தை அமல்படுத்த 30.11.2020 வரை ரூ.6,220.23 கோடி வழங்கப்பட்டுள்ளது.உஜாலா திட்டத்தின் கீழ் நாடு முழுவதும் 36.66 கோடிக்கு மேற்பட்ட எல்இடி பல்புகள், 72.05 லட்சம் எல்இடி ட்யூப் லைட்டுகள், குறைவான மின்சக்தியில் இயங்கும் 23.38 லட்சம் மின்விசிறிகள் வழங்கப்பட்டன. இதன் மூலம் ஆண்டுக்கு 48.13 பில்லியன் மின்சாரம் சேமிக்கப்படுகிறது.தெரு விளக்கு தேசிய திட்டம்: நாடு முழுவதும் 1.10 கோடிக்கு மேற்பட்ட எல்இடி தெருவிளக்குகள் பொருத்தப்பட்டன. இதன் மூலம் நகராட்சிகளில் மின்கட்டணச் செலவில் ரூ.5,212 கோடி அளவுக்கு சேமிக்கப்பட்டது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1684579
------
(Visitor Counter : 183
புவி அறிவியல் அமைச்சகம்
தமிழ்நாட்டின் சில பகுதிகளில் பலத்த மழை பெய்ய வாய்ப்பு
இந்திய வானிலை துறையின் தேசிய வானிலை முன்னறிவிப்பு மையத்தின் படி: 
அனைத்திந்திய வானிலை முன்னெச்சரிக்கை :05 ஜூன் : மேற்கு மத்தியப் பிரதேசம், மேற்கு உத்திரப் பிரதேசம் மற்றும் கிழக்கு ராஜஸ்தானில் உள்ள சில பகுதிகளில் இடி, மின்னலுடன் மற்றும் பலத்த காற்று ஏற்படக்கூடும். குஜராத், கிழக்கு மத்தியப் பிரதேசம், விதர்பா, சத்தீஸ்கர், இமாச்சலப் பிரதேசம், உத்தரகாண்ட் மற்றும் கிழக்கு உத்தரப் பிரதேசத்தின் சில பகுதிகளில் மின்னல் மற்றும் பலத்த காற்று  ஏற்படக்கூடும். தமிழகம், புதுச்சேரி & காரைக்கால், கேரளா & மாஹே, லட்சத்தீவுகளின் சில இடங்களில் மின்னல் ஏற்படக்கூடும்.கடலோர கர்நாடகாவில் சில இடங்களில் கன முதல் மிக கன மழை பெய்யக்கூடும். தமிழகம், புதுச்சேரி & காரைக்கால், கேரளா & மாஹே, உட்புற கர்நாடகா, ராயலசீமா, லட்சத்தீவுகள், கொங்கன் & கோவா, மத்திய மகாராஷ்டிரா, குஜராத், துணை இமயமலை மேற்கு வங்கம் & சிக்கிம், அருணாச்சலப் பிரதேசம், அசாம் & மேகாலயா மற்றும் நாகாலாந்து, மணிப்பூர், மிசோராம் & திரிபுராவின் சில பகுதிகளில் பலத்த மழை பெய்யக்கூடும்.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleseDetail.aspx?PRID=1724765